Cecilie Leganger

Cecilie Leganger (s. 12. maaliskuuta 1975 Bergen) on norjalainen käsipalloilija, pelipaikaltaan maalivahti. Hän pelasi Norjan maajoukkueessa 162 maaottelua ja teki niissä yhden maalin. Hän saavutti olympiapronssia Sydneyssä 2000. Hän voitti maailmanmestaruuden Tanskan ja Norjan yhdessä järjestämissä kisoissa 1999 sekä Euroopan-mestaruuden Alankomaissa 1998.

Seuratasolla Leganger on edustanut muun muassa Bækkelagetia, slovenialaista Krim Ljubljanaa, tanskalaista Slagelsea, tanskalaista FCK:ta sekä Larvikia. Hän voitti Euroopan mestarien liigan vuosina 2005 ja 2007 Slagelsen sekä vuonna 2011 Larvikin joukkueessa.

Kansainvälinen käsipalloliitto valitsi Legangerin vuoden 2001 maailman parhaaksi naispelaajaksi.

Lähteet 

Norjalaiset käsipalloilijat
Norjalaiset olympiamitalistit
Vuonna 1975 syntyneet
Elävät henkilöt